Նիկոլայ Կոնստանտինով

Նիկոլայ Ալեքսանդրովիչ Կոնստանտինով (, ), ռուս նկարիչ և երաժիշտ, «Արվեստ կամ մահ» () միության անդամ։

Կենսագրություն 
Նիկոլայ Կոնստանտինովը ծնվել է 1961 թվականի մայիսի 22-ին Ժելեզնովոդսկում։ 1970 թվականին ընտանիքի հետ տեղափոխվել է Դոնի Ռոստով։

1984 թվականին Նիկոլայ Կոնստանտինովն ավարտել է Ռոստովի Մ․ Գրեկովի անվան գեղարվեստական տեխնիկումը։ 1988 թվականի մարտին մասնակցել է արվեստագիտական շրջանակներում հայտնի «Մեկօրյա ցուցահանդեսին» (), որը կազմակերպել էր ապագա «Արվեստ կամ մահ» (, Տագանրոգ) միությունը։ Եղել է վերջինիս ամենաակտիվ մասնակիցներից մեկը, ինչպես նաև Ռոստովի «Պեկին Ռոու Ռոու» () կուլտային խմբի բոլոր բեմական ու ստուդիական նախագծերի անփոխարինելի մասնակիցը։

Նիկոլայ Կոնստանտինովը եղել է ինտուիտիվ երաժշտության «Ուրբլուդ Դրամադեր» խմբի հիմնադիրներից մեկը, 1999 թվականից մինչև 2006 թվականըն այդ կոլեկտիվի հետ հանդես է եկել որպես երգիչ և բանաստեղծ, ստեղծել բեմական հագուստներ, նվագել ֆլեյտա և համերգների ժամանակ իր նկարներն օգտագործել որպես պարտիտուրա երաժշտական ստեղծագործությունների ստեղծման համար, որոնցից են եղել մասնավորապես «Ննջարանային կոշիկներ» () և «Ահա օրիորդը» () աուդիո ներկայացումները։

2003 թվականի մայիսին «М. Я.С.О», «Антимузыка» և «Церковь Детства» խմբերի երաժիշտների մասնակցությամբ Դունկին ակումբում ձայնագրել է «Буги-Холестерин» սոլո ալբոմը։

Նկարչի աշխատանքները պահվում են մասնավոր հավաքածուներում Միացյալ Նահանգներում, Գերմանիայում, Ռուսաստանում։

Նիկոլայ Կոնստանտինովը մահացել է 2006 թվականի մայիսի 3-ին։ Թաղվել է Դոնի Ռոստովում։

Հավաքածուներ, որտեղ պահվում են նկարչի աշխատանքները 
 Ժամանակակից կերպարվեստի թանգարան Դմիտրովսկայայում, Դոնի Ռոստով
 Մասնավոր հավաքածուներ

Անհատական ցուցահանդեսներ 
 2014 – «Նիկոլայ Կոնստանտինով։ Ամենից առաջ՝ նկարիչ» (, 16thLINE art-gallery, Դոնի Ռոստով
 2007 – «Մարտական փղի դուրս գալը» հիշատակի ակցիա (, Դերասանի տուն, Դոնի Ռոստով
 2006 – «Вы жить», Ժամանակակից կերպարվեստի թանգարան Դմիտրովսկայայում, Դոնի Ռոստով
 2006 – «Սովորական գեղանկարչություն» (), Դերասանի տուն, Դոնի Ռոստով

Խմբակային ցուցահանդեսներ 
 1988 – «Մեկօրյա ցուցահանդես» (), Տագանրոգ.
 1988 – «Жупел», Նկարիչների միության ցուցասրահ Գորկու փողոցում, Դոնի Ռոստով
 1988 – «Գավառական ավանգարդ» (), «Պրոգրես» կորպորատիվ զուգարան, (Գազետնի նրբ․ – Էնգելսի փողոց), Դոնի Ռոստով
 1989 – «Իտալիան ունի երկարաճիտ կոշկի ձև» (), Նկարիչների միության ցուցասրահ Նաբերեժնայա փողոցում, Դոնի Ռոստով
 1991 – «Շաբաթ երեկոյան» (), Նախկին Լենինի թանգարան, Լվով
 1992 – «Հերոսական / Կենդանի ուժ» (), Ռոստովի կերպարվեստների մարզային թանգարան, Դոնի Ռոստով
 1998 – «Die russen kommen 5», Մարզային երակրագիտական թանգարան, Դոնի Ռոստով
 2008 – Մահկանացուի մասին արվեստում։ Նիկոլայ Կոնստանտինովի հիշատակին (), М-պատկերասրահ, Դոնի Ռոստով.
 2009 – «Արվեստ կամ մահ» միություն, Ժամանակակից արվեստի թանգարան, Մոսկվա

Ընտանիք 
 Մայրը՝ Նատալյա Սուխանովա (1931-2016), ռուս գրող, արձակագիր,
 Ազգական՝ Ֆելիքս Շախով (1894-1971), խորհրդային երկրաբան, հանքավայրերի մասնագետ, ԽՍՀՄ ԳԱ թղթակից անդամ (1958 թվականից),
 Դուստրը՝ Անգելինա (ծնվ.՝ 1983), թոռնուհի՝ Դարյա (ծնվ.՝ 2010)։

Ծանոթագրություններ

Արտաքին հղումներ 
 В. Посиделов. Выставка Коли Константинова
 Безумству храбрых поём мы песню. Статья И. Ваганова
 Игры современников. Николай Константинов

Ռուս նկարիչներ
Ռուս երաժիշտներ